CELEX: 32012D0200
Language: fi
Date: 2012-04-18 00:00:00
Title: 2012/200/EU: Komission päätös, annettu 18 päivänä huhtikuuta 2012 , elimiä, joiden palveluksessa olevilla tutkijoilla on oikeus käyttää salassa pidettäviä tietoja tieteellisiin tarkoituksiin, koskevan luettelon vahvistamisesta tehdyn päätöksen 2004/452/EY muuttamisesta (tiedoksiannettu numerolla C(2012) 2291)  ETA:n kannalta merkityksellinen teksti

20.4.2012   
            
            
               FI
            
            
               Euroopan unionin virallinen lehti
            
            
               L 108/37
            
         KOMISSION PÄÄTÖS,
   annettu 18 päivänä huhtikuuta 2012,
   elimiä, joiden palveluksessa olevilla tutkijoilla on oikeus käyttää salassa pidettäviä tietoja tieteellisiin tarkoituksiin, koskevan luettelon vahvistamisesta tehdyn päätöksen 2004/452/EY muuttamisesta
   (tiedoksiannettu numerolla C(2012) 2291)
   (ETA:n kannalta merkityksellinen teksti)
   (2012/200/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan tilastoista 11 päivänä maaliskuuta 2009 annetun Euroopan parlamentin ja neuvoston asetuksen (EY) N:o 223/2009 (1) ja erityisesti sen 23 artiklan,
   sekä katsoo seuraavaa:
   
               (1)
            
            
               Yhteisön tilastoista annetun neuvoston asetuksen (EY) N:o 322/97 täytäntöönpanosta tieteellisiin tarkoituksiin käytettävien salassa pidettävien tietojen käyttöoikeuden osalta 17 päivänä toukokuuta 2002 annetussa komission asetuksessa (EY) N:o 831/2002 (2) vahvistetaan edellytykset, joiden mukaisesti voidaan myöntää oikeus unionin viranomaiselle toimitettujen salassa pidettävien tietojen käyttöön, jotta tilastollisten päätelmien tekeminen tieteellisiä tarkoituksia varten olisi mahdollista, sekä unionin ja kansallisten viranomaisten yhteistyötä koskevat säännöt, joiden tarkoituksena on helpottaa edellä mainitun käyttöoikeuden myöntämistä.
            
         
               (2)
            
            
               Komission päätöksellä 2004/452/EY (3) on vahvistettu luettelo elimistä, joiden palveluksessa olevilla tutkijoilla on oikeus käyttää salassa pidettäviä tietoja tieteellisiin tarkoituksiin.
            
         
               (3)
            
            
               University of Johannesburg -yliopistoa, Etelä-Afrikka; University of Massachusetts -yliopistoa, Massachusetts, Amerikan yhdysvallat; President & Fellows of Harvard Collegea, Massachusetts, Amerikan yhdysvallat; ilmastonmuutokseen, energiaan ja liikenteeseen liittyvät talousnäkökohdat -yksikköä, Euroopan komission yhteisen tutkimuskeskuksen pääosasto; tietoyhteiskunta-yksikköä, Euroopan komission yhteisen tutkimuskeskuksen pääosasto; maatalous ja biotieteet taloudessa -yksikköä, Euroopan komission yhteisen tutkimuskeskuksen pääosasto; kestävä tuotanto ja kulutus -yksikköä, Euroopan komission yhteisen tutkimuskeskuksen pääosasto ja yhteiskunnalliset analyysit -yksikköä, Euroopan komission työllisyys-, sosiaali- ja osallisuusasioiden pääosasto, on pidettävä eliminä, jotka täyttävät vaaditut edellytykset, ja ne olisi sen vuoksi lisättävä luetteloon komission asetuksen (EY) N:o 831/2002 3 artiklan 1 kohdan e alakohdan mukaisista elimistä, organisaatioista ja laitoksista.
            
         
               (4)
            
            
               Tässä päätöksessä vahvistetut toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2004/452/EY liite tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä huhtikuuta 2012.
      
         
            Komission puolesta
         
         Algirdas ŠEMETA
         
            Komission jäsen
         
      
   
   
      (1)  EUVL L 87, 31.3.2009, s. 164.
   
      (2)  EYVL L 133, 18.5.2002, s. 7.
   
      (3)  EUVL L 156, 30.4.2004, s. 1.
   
      LIITE
      
         
            ”LIITE
            
               ELIMET, JOIDEN PALVELUKSESSA OLEVILLA TUTKIJOILLA ON OIKEUS KÄYTTÄÄ SALASSA PIDETTÄVIÄ TIETOJA TIETEELLISIIN TARKOITUKSIIN
            
            Euroopan keskuspankki
            Espanjan keskuspankki
            Italian keskuspankki
            Cornell-yliopisto (New Yorkin osavaltio, Amerikan yhdysvallat)
            Valtiotieteen laitos, Baruch College, City University of New York (New Yorkin osavaltio, Amerikan yhdysvallat)
            Saksan keskuspankki
            Työllisyystutkimukset-yksikkö, Euroopan komission työllisyys-, sosiaali- ja osallisuusasioiden pääosasto
            Tel Avivin yliopisto (Israel)
            Maailmanpankki
            Terveyden ja hyvinvoinnin keskus (Center of Health and Wellbeing – CHW), Woodrow Wilson School of Public and International Affairs, Princeton University (New Jersey, Amerikan yhdysvallat)
            Chicagon yliopisto (University of Chicago (UofC), Illinois, Amerikan yhdysvallat)
            Taloudellisen yhteistyön ja kehityksen järjestö (OECD)
            Kanadan tilastokeskuksen perheitä ja työtä koskevan tutkimuksen osasto (Family and Labour Studies Division of Statistics Canada, Ottawa, Ontario, Kanada)
            Euroopan komission yhteisen tutkimuskeskuksen pääosaston yhteydessä oleva Ekonometria ja petostentorjunnan tilastot -yksikkö
            Euroopan komission yhteisen tutkimuskeskuksen pääosaston yhteydessä oleva Eurooppalaisen tutkimusalueen tukitoimet -yksikkö
            Canada Research Chair of the School of Social Science in the Atkinson Faculty of Liberal and Professional Studies (York University, Ontario, Kanada)
            University of Illinois at Chicago (UIC) (Chicago, Amerikan yhdysvallat)
            Rady School of Management at the University of California (San Diego, Amerikan yhdysvallat)
            Direction de l’Animation de la Recherche, des Études et des Statistiques – DARES (Työ-, työmarkkinasuhde- ja solidaarisuusministeriön tutkimuksesta, selvityksistä ja tilastoista vastaava osasto) (Pariisi, Ranska)
            The Research Foundation of State University of New York -säätiö (RFSUNY) (Albany, Amerikan yhdysvallat)
            Eläketurvakeskus (ETK) (Suomi)
            Direction de la recherche, des études, de l’évaluation et des statistiques – DREES (Tutkimuksesta, selvityksistä, arvioinneista ja tilastoista vastaava osasto, joka toimii työ-, työsuhdeasiain- ja solidaarisuusministeriön, terveys-, nuoriso- ja urheiluministeriön sekä budjetista, julkishallinnon tilinpidosta ja julkishallinnosta vastaavan ministeriön alaisuudessa) (Pariisi, Ranska)
            Duke University – DUKE (North Carolina, Amerikan yhdysvallat)
            Kansaneläkelaitos – KELA (Suomi)
            Hebrew University of Jerusalem – HUJI (Israel)
            Service Public Fédéral de la Sécurité Sociale (Belgia)
            Sabanci University (Tuzla/Istanbul, Turkki)
            McGill University (Montréal, Quebec, Kanada)
            Euroopan komission talous- ja raha-asioiden pääosaston talouspalveluita ja rakenneuudistuksia käsittelevä osasto
            Sosiaalisen suojelun ja osallisuuden strategia -yksikkö, Euroopan komission työllisyys-, sosiaali- ja osallisuusasioiden pääosasto
            Instituto de Estudios Fiscales – IEF (Institute for Fiscal Studies) (Madrid, Espanja)
            University of Johannesburg (Etelä-Afrikka)
            University of Massachusetts (Massachusetts, Amerikan yhdysvallat)
            President & Fellows of Harvard College (Massachusetts, Amerikan yhdysvallat)
            Ilmastonmuutokseen, energiaan ja liikenteeseen liittyvät talousnäkökohdat -yksikkö, Euroopan komission yhteisen tutkimuskeskuksen pääosasto
            Tietoyhteiskunta-yksikkö, Euroopan komission yhteisen tutkimuskeskuksen pääosasto
            Maatalous ja biotieteet taloudessa -yksikkö, Euroopan komission yhteisen tutkimuskeskuksen pääosasto
            Kestävä tuotanto ja kulutus -yksikkö, Euroopan komission yhteisen tutkimuskeskuksen pääosasto
            Yhteiskunnalliset analyysit -yksikkö, Euroopan komission työllisyys-, sosiaali- ja osallisuusasioiden pääosasto”